
 Z A P I S N I K
12. sjednice Vijeća Mjesnog odbora „Janko Matko“ održane, 07. travnja 2022.,

u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12
NAZOČNI ČLANOVI VIJEĆA:
1. Vesna Špiljar
2. Katarina Jurak

3. Nada Špoljarić
4. Ivan Jurak

5. Pavao Škoko Gavranović
Predsjedava Vesna Špiljar, predsjednica Vijeća.

Zapisnik vodi: Vesna Špiljar, predsjednica Vijeća.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.
Zapisnik sa 11. sjednice se jednoglasno prihvaća.

Na prijedlog predsjednice Vijeće jednoglasno utvrđuje

D N E V N I   R E D:

1. Korištenja prostora MO „Janko Matko“

2. Prijedlog zaključka o utrošku sredstava s pozicije 3299 ostali nespomenuti rashodi  poslovanja 
3. Aktualna komunalna problematika

4. Razno: izvješća, pitanja i prijedlozi.
Ad 1.) Korištenja prostora MO „ Janko Matko“
Vijeće mjesnog odbora JM raspravlja o novim zahtjevima za korištenjem prostora JM, te konstatira ako su političke stranke ugovor produži na 1 godinu, a za sve ostale korisnike na vrijeme do 6 mjeseci ili dulje zavisno od donošenja nove uredbe Gradonačelnika grada Zagreba koja će se primijeniti na sve korisnike od trenutka stupanja na snagu te uredbe.

Mladež HDZ će koristiti termin koji koristi i do sada, utorkom od 19-20 sati , a za HDZ podružnicu „Mile Budak“ raspravit će na sljedećoj sjednici te donesti zaključak na sljedećoj sjednici.

Nakon provedene rasprave Vijeće jednoglasno donosi 

ZAKLJUČAK

o korištenju prostora mjesne samouprave

Vijeće Mjesnog odbora „Janko Matko“ jednoglasno odobrava  korištenje prostora mjesne samouprave „Janko Matko“, F.H. Kiša 12 sljedećim korisnicima :

· CENTAR DO – ponedjeljkom i četvrtkom od 08:00 do 09:30 sati

· FENIX – ponedjeljkom i četvrtkom od 09:30 do 11:30 sati

· BM365 – ponedjeljkom od 20:00 do 22:00 sata

· ATELIER 9 – utorkom od 09:00 do 13:00 sati

· SDP – utorkom od 18:00 do 20:00 sati

· MLADEŽ HDZ – utorkom od 20:00 do 22:00 sati 

· MATICA UMIROVLJENIKA – srijedom od 16:00 do 18:00 sati

· STOLNOTENISKI KLUB RAKUNI – srijedom i petkom od 18:00 do 20:00 sati

· ZGJN I MOŽEMO –četvrtkom od 20:00 do 22:00

Ad 2.) Prijedlog zaključka o utrošku sredstava s pozicije 3299 ostali nespomenuti rashodi  poslovanja
Članovi Vijeća raspravljaju o primljenoj excel tablici prijedloga utrška sredstava pod stavkom pozicije ONRP nabava sredstava za čišćenje i uredskog materijala.

Svi Vijećnici inzistiraju da se ispita mogućnost nabave usisavača za potrebe održavanja prostora MO „Janko Matko“

Nakon provedene rasprave Vijeće MO „Janko Matko“  jednoglasno donosi sljedeći 

ZAKLJUČAK

o prijedlogu utroška sredstava s pozicije Ostali nespomenuti 

rashodi poslovanja za 2022. godinu

1.
Vijeće Mjesnog odbora „Janko Matko“  na poziciji 256-3299 za 2022. ima 4.200,00 kn.

2.
Vijeće predlaže utrošak sredstava iz točke 1. ovog zaključka na sljedeći način:

1. Materijal neophodan za rad Vijeća 

(uredski materijal, sanitarne potrepštine)


  2270,00 
kn

2. Protokolarne potrebe (cvijeće, svijeće) 


 0,00 

kn

3. Promocijske aktivnosti 



 
 1930,00
 








Ovaj se zaključak dostavlja Gradskom uredu za mjesnu samoupravu, civilnu zaštitu sigurnost na postupanje
Ad 3.) Aktualna komunalna problematika
Vijeće MO „Janko Matko“ nakon primljene informacije o postavi uspornika u ulici Janka Polića Kamova jednoglasno donosi 
Z a k lj u č a k

o rješavanju aktualne komunalne problematike
	1.
	Vijeće Mjesnog odbora „Janko Matko“ predlaže Vijeću Gradske četvrti Peščenica-Žitnjak da od nadležne službe zatraži

· Iscrtavanje pješačkog prijelaza u Ulici Janka Polića Kamova umjesto uspornika sa pješačkim prijelazom



	2.
	Ovaj zaključak dostavit će se  Vijeću Gradske četvrti Peščenica-Žitnjak na daljnje postupanje.


Predsjednica VMO „Janko Matko“ s obzirom da nije primila odgovor na zaključak VMO sa 8.  sjednice koji se odnosi na
· Postavu znakova zabrane parkiranje te iscrtavanju žutih linije u Ulici Šime Starčevića 1 i 2 te Av. Marina Držića 73 i 75. ,
predlaže da se uputi požurnica nadležnim tijelima.

Prijedlog se daje na glasanje, nakon čega se konstatira da je jednoglasno donesen 

ZAKLJUČAK

Vijeće Mjesnog odbora „Janko Matko“ traži od VGČ da se nadležnim tijelima uputi požurnica za rješavanje problema koje su tražene zaključkom donesenim na  8. sjednici (postava znakova zabrane parkiranje te iscrtavanju žutih linije u Ulici Šime Starčevića 1 i 2 te Av. Marina Držića 73 i 75.) 
Vijeće MO „Janko Matko nakon rasprave o parceli na lokaciji kod autobusne stanice „Držićeva“ predlaže VGČ Peščenica – Žitnjak da se ta parcela ozeleni te  jednoglasno donosi 

Z a k lj u č a k

o rješavanju aktualne komunalne problematike
	1.
	Vijeće Mjesnog odbora „Janko Matko“ predlaže Vijeću Gradske četvrti Peščenica-Žitnjak da u Plan komunalnih potreba uvrsti
· Sadnju drveća po mogućnosti 3 zupčasta hrasta na lokaciji kod autobusne stanice „Držićeva“ na zelenoj površini, u svrhu smanjivanja buke i lebdećih čestica sa prometnice

2.

Ovaj zaključak dostavit će se  Vijeću Gradske četvrti Peščenica-Žitnjak na daljnje postupanje.




Vijeće MO „ Janko Matko“ upoznato problemima pri jačim kišama i odvodima na području MO jednoglasno donosi
Z a k lj u č a k

o rješavanju aktualne komunalne problematike
	1.
	Vijeće Mjesnog odbora „Janko Matko“ predlaže Vijeću Gradske četvrti Peščenica-Žitnjak da od nadležne službe zatraži
· Čišćenje odvoda ispred ulaza u pothodnik ispod Avenije Marina Držića

2.

Ovaj zaključak dostavit će se  Vijeću Gradske četvrti Peščenica-Žitnjak na daljnje postupanje.




Ad 4.)  Izvješća, pitanja i prijedlozi.

Budući da više nije bilo pitanja i prijedloga predsjednica zaključuje da je ovime iscrpljen dnevni red i zaključuje sjednicu.

Sjednica dovršena u 18:00 sati.

KLASA:024-08/22-03/778
URBROJ:251-13-11-11-22-2
Zagreb, 07 travnja 2022. 

Zapisnik sastavila: 
_____________________
Vesna Špiljar
                 
                                                                                                                    Predsjednica 
 Vijeća Mjesnog odbora

                  „Janko Matko“
           Vesna Špiljar

